ພິທີມອບ-ຮັບໃບຢັ້ງຢືນເປັນໜ່ວຍພັກເຂັ້ມແຂງ-ຮູ້ນຳພາຮອບດ້ານ ໜ່ວຍພັກຮາກຖານກົມຈັດຕັ້ງ ແລະ ພະນັກງານ, ໜ່ວຍພັກ ຮາກຖານ ສະຖາບັນໂຍທາ ແລະ ຂົນສົ່ງ, ໜ່ວຍພັກຮາກຖານ ກອງຄຸ້ມຄອງການ ຈະລາຈອນທາງອາກາດ ແລະ ຄະນະພັກຮາກຖານ ລັດວິາຫະກິດວິສະວະກຳ ຄົມມະນາຄົມ.
ໃນຕອນບ່າຍ ວັນທີ 18 ມັງກອນ 2017 ກະຊວງ ໂຍທາທິການ ແລະ ຂົນສົ່ງ ໄດ້ຈັດພິທີມອບ-ຮັບໃບຢັ້ງຢືນເປັນໜ່ວຍພັກເຂັ້ມແຂງ-ຮູ້ນຳພາຮອບດ້ານ ໜ່ວຍພັກຮາກຖານກົມຈັດຕັ້ງ ແລະ ພະນັກງານຄັ້ງທີ 6, ໜ່ວຍພັກ ຮາກຖານ ສະຖາບັນໂຍທາ ແລະ ຂົນສົ່ງ ຄັ້ງທີ 7, ໜ່ວຍພັກຮາກຖານ ກອງຄຸ້ມຄອງການ ຈະລາຈອນທາງອາກາດ ຄັ້ງທີ 2 ແລະ ຄະນະພັກຮາກຖານ ລັດວິາຫະກິດວິສະວະກຳ ຄົມມະນາຄົມ ຄັ້ງທີ 12, ທີ່ຫ້ອງປະຊຸມ ໃຫຍ່ກະຊວງ ໂຍທາທິການ ແລະ ຂົນສົ່ງ, ໂດຍໃຫ້ກຽດເຂົ້າຮ່ວມ ແລະ ມອບໃບຢັ້ງຢືນຂອງ ສະຫາຍ ປອ ບຸນຈັນ ສິນທະວົງ ກຳມະການສູນກາງພັກ, ເລຂາຄະນະພັກກະຊວງ, ລັດຖະມົນຕີກະຊວງ ໂຍທາທິການ ແລະ ຂົນສົ່ງ; ມີບັນດາຄະນະປະຈຳພັກກະຊວງ, ກຳມະການພັກກະຊວງ, ຄະນະຕິດຕາມຊຸກຍູ້ ແລະ ປະເມີນຜົນ ໜ່ວຍພັກເຂັ້ມແຂງ-ຮູ້ນໍາພາຮອບດ້ານ ຂອງກະຊວງ; ມີບັນດາສະຫາຍເລຂາຄະນະພັກຮາກຖານ, ບັນດາສະຫາຍເລຂາໜ່ວຍພັກ, ຮອງເລຂາໜ່ວຍພັກ, ບັນດາກຳມະການພັກ, ຄະນະພັກຮາກຖານ ແລະ ສະມາຊິກພັກພາຍໃນສີ່ຮາກຖານພັກເຂົ້າຮ່ວມ.
ໃນໂອກາດດັ່ງກ່າວ, ບັນດາສະຫາຍຕາງໜ້າທັງສີ່ຄະນະພັກບັນດາຮາກຖານ ໄດ້ຜ່ານບົດສະຫຼຸບຕີລາຄາຜົນການຕິດຕາມ ປະເມີນໜ່ວຍພັກແຂງ-ຮູ້ນຳພາຮອບດ້ານຂອງ ຄະນະພັກຮາກຖານ ແລະ ໜ່ວຍພັກຮາກຖານ ທີ່ຂຶ້ນກັບອົງຄະນະພັກ ກະຊວງ ຍທຂ ສົກປີ 2014-2015 ແລະ ທິດທາງແຜນການປີ 2016 ໃຫ້ຮູ້ວ່າ: ໜ່ວຍພັກຮາກຖານກົມຈັດຕັ້ງ ແລະ ພະນັກງານ, ໜ່ວຍພັກ ຮາກຖານ ສະຖາບັນໂຍທາ ແລະ ຂົນສົ່ງ, ໜ່ວຍພັກຮາກຖານ ກອງຄຸ້ມຄອງການ ຈະລາຈອນທາງອາກາດ ແລະ ຄະນະພັກຮາກຖານ ລັດວິາຫະກິດວິສະວະກຳ ຄົມມະນາຄົມ ແມ່ນບັນດາຮາກຖານພັກທີ່ຂຶ້ນກັບອົງຄະນະພັກກະຊວງ ຍທຂ ໄດ້ຕັ້ງໜ້າຈັດຕັ້ງປະຕິບັດ ຜັນຂະຫຍາຍແຜນການ, ເຮັດໜ້າທີ່ຂອງຕົນຢ່າງຫ້າວຫັນ, ໄດ້ຕັ້ງໜ້າສຸມທຸກເຫື່ອແຮງ ເຂົ້າໃນການຈັດຕັ້ງປະຕິບັດ ແຜນການສ້າງໜ່ວຍພັກເຂັ້ມແຂງ-ຮູ້ນຳພາຮອບດ້ານ ຂອງຕົນຢ່າງເປັນເຈົ້າການ. ບັນດາສະຫາຍສະມາຊິກພັກພາຍໃນຄະນະພັກບັນດາຮາກຖານ ໄດ້ຈັດຕັ້ງຜັນຂະຫຍາຍ ມະຕິກອງປະຊຸມໃຫຍ່ ຂອງສູນກາງພັກຄັ້ງທີ IX ແລະ ມະຕິກອງປະຊຸມໃຫຍ່ຄັ້ງທີ III ຂອງອົງ ຄະນະພັກກະຊວງ ຍທຂ ເຂົ້າໃນວຽກງານຕ່າງໆຂອງຕົນຢ່າງຮອບດ້ານ. ຜ່ານການເຄື່ອນໄຫວຈັດຕັ້ງປະຕິບັດແຜນການສ້າງໜ່ວຍພັກເຂັ້ມແຂງ-ຮູ້ນຳພາຮອບດ້ານ ສົກປີ 2014-2015 ສາມາດຕີລາຄາໃນແຕ່ລະດ້ານໄດ້ດັ່ງນີ້: ວຽກການເມືອງແນວຄິດ ເປັນວຽກໜຶ່ງທີ່ສຳຄັນ ແລະ ລະອຽດອ່ອນ ທີ່ຄະນະພັກຮາກຖານ, ຄະນະໜ່ວຍພັກ ໄດ້ເອົາໃຈໃສ່ຊີ້ນໍານໍາພາຢ່າງໃກ້ຊິດແທດເຖິງ, ຈຶ່ງເຮັດໃຫ້ບັນດາສະຫາຍສະມາຊິກພັກເຂົ້າໃຈ ເຊື່ອມຊຶມ ກຳແໜ້ນ ແລະ ເຊື່ອໝັ້ນຕໍ່ການນຳພາຂອງພັກຢ່າງໜັກແໜ້ນ; ພ້ອມດຽວກັນນັ້ນຄະນະພັກບັນດາຮາກຖານ ໄດ້ເອົາໃຈໃສ່ນຳພາປັບປຸງແບບແຜນ ແລະ ວິທີການຈັດຕັ້ງປະຕິບັດວຽກງານວິຊາສະເພາະແຕ່ລະດ້ານ ເຮັດໃຫ້ວຽກງານຂອງ ກົມຈັດຕັ້ງ ແລະ ພະນັກງານ, ສະຖາບັນໂຍທາ ແລະ ຂົນສົ່ງ, ກອງຄຸ້ມຄອງການ ຈະລາຈອນທາງອາກາດ ແລະ ລັດວິາຫະກິດວິສະວະກຳ ຄົມມະນາຄົມ ໄດ້ດີຂຶ້ນເທື່ອລະກ້າວ.
ໃນພິທີດັ່ງກ່າວກໍ່ໄດ້ຮັບຟັງການໂອ້ລົມຂອງສະຫາຍ ປອ ບຸນຈັນ ສິນທະວົງ ກຳມະການສູນກາງພັກ, ເລຂາຄະນະພັກກະຊວງ, ລັດຖະມົນຕີກະຊວງ ໂຍທາທິການ ແລະ ຂົນສົ່ງ, ຊຶ່ງ ສະຫາຍ ໄດ້ສະແດງຄວາມຊົມເຊີຍ ຕໍ່ຄະນະພັກບັນດາຮາກຖານ ກໍໄດ້ນຳພາ-ຊີ້ນຳກໍ່ສ້າງ ຮາກຖານພັກຕົນ ມີຜົນສຳເລັດ ແລະ ມີຜົນງານອັນພົ້ນເດັ່ນຫຼາຍດ້ານ ເປັນຕົ້ນ ໄດ້ເອົາໃຈໃສ່ສຶກສາອົບຮົມການເມືອງ-ແນວຄິດ, ຈັດຕັ້ງເຊື່ອມຊຶມແນວທາງ, ແຜນນະໂຍບາຍ, ມະຕິ, ຄຳສັ່ງ, ກົດລະບຽບຂອງພັກ ແລະ ກົດໝາຍຂອງລັດ ເຮັດໃຫ້ຖັນແຖວພະນັກງານ-ສະມາຊິກພັກ ຢູ່ບັນດາຮາກຖານ ມີຄຸນທາດການ ເມືອງ, ຄຸນສົມບັດສິນທຳປະຕິວັດ, ທັດສະນະຫຼັກໝັ້ນຊົນຊັ້ນທີ່ໜັກແໜ້ນ, ມີຄວາມສະຫງົບອຸ່ນອ່ຽນ ແລະ ບຸກບືນຫ້າວຫັນປະຕິບັດໜ້າທີ່ວຽກງານ; ເອົາໃຈໃສ່ຊີ້ນຳພະນັກງານ-ສະມາຊິກພັກຂອງຕົນ ປະຕິບັດໜ້າທີ່ວິຊາສະເພາະ ຕາມໜ້າທີ່ຄວາມຮັບຜິດຊອບ ຢ່າງຕັ້ງໜ້າ, ເຮັດໃຫ້ວຽກງານວິຊາສະເພາະ ມີຜົນສຳເລັດຕາມຄາດໝາຍທີ່ວາງໄວ້; ຊີ້ນຳປັບປຸງການຈັດຕັ້ງຂອງກົມກອງຕົນ ຕາມທິດກະທັດຮັດ ແລະ ເຂັ້ມແຂງ, ຊຶ່ງໄດ້ຄົ້ນຄວ້າປັບປຸງພາລະບົດບາດ, ຈັດວາງຊັບຊ້ອນຕຳແໜ່ງງານຄືນໃໝ່ ຈຳນວນໜຶ່ງ ເພື່ອໃຫ້ສອດຄ່ອງກັບການຂະຫຍາຍຕົວຂອງວຽກງານ. ພ້ອມທັງ ເອົາໃຈໃສ່ຊຸກຍູ້ບັນດາອົງການຈັດຕັ້ງມະຫາຊົນ ເຄື່ອນໄຫວຕາມພາລະບົດບາດ ຂອງຕົນ ເປັນກຳລັງສຳຄັນໃນການປະຕິບັດໜ້າທີ່ ຢູ່ແຕ່ລະຂົງເຂດວຽກງານ; ໄດ້ເອົາໃຈໃສ່ຮັກສາຄວາມສະຫງົບ ໂດຍຈັດຕັ້ງການເວນຍາມເປັນປະຈໍາ ໂດຍ ສະເພາະ ໃນວັນສຳຄັນຕ່າງໆ ເຮັດໃຫ້ແຕ່ລະຮາກຖານພັກມີຄວາມສະຫງົບ ປົກກະຕິ, ພະນັກງານ-ສະມາຊິກພັກ ມີສະຕິເປັນເຈົ້າຕໍ່ວຽກງານຮັກສາຄວາມ ສະຫງົບສູງຂຶ້ນ ແລະ ໄດ້ຂະຫຍາຍພັກເປັນປົກກະຕິ ໂດຍຖືເອົາຄຸນນະພາບເປັນກົກ ເຮັດໃຫ້ຫຼາຍ ຮາກຖານພັກມີຈຳນວນສະມາຊິກພັກເພີ່ມຂຶ້ນທາງດ້ານປະລິມານ ແລະ ຄຸນ ນະພາບ. ພ້ອມກັນນັ້ນ, ຄະນະພັກແຕ່ລະຮາກຖານ ກໍໄດ້ສົ່ງເສີມປະຊາທິປະໄຕ ພາຍໃນພັກ ໃນການຕົກລົງບັນຫາສຳຄັນຕ່າງໆ ແລະ ໄດ້ບຳລຸງຍົກລະດັບ ພະນັກງານ-ສະມາຊິກພັກເປັນປົກກະຕິ ນັບທັງດ້ານທິດສະດີການເມືອງ, ວິຊາສະເພາະ ແລະ ວິທະຍາສາດ-ເຕັກນິກຕ່າງໆ. ເວົ້າລວມແລ້ວ, ຜົນງານທີ່ບັນດາສະຫາຍຍາດມາໄດ້ ໃນໄລຍະຜ່ານມາ ແມ່ນ ຫຼວງຫຼາຍ, ຜົນງານດັ່ງກ່າວສ້າງໄດ້ກໍ່ຍ້ອນຄວາມບຸກບືນຂອງຄະນະພັກ, ຄວາມຮັບ ຜິດຊອບຂອງພະນັກງານ-ສະມາຊິກພັກແຕ່ລະຮາກຖານ ທີ່ໄດ້ສຸມເຫື່ອແຮງ, ສະຕິ ປັນຍາຂອງຕົນ ເຂົ້າໃສ່ຢ່າງຕັ້ງໜ້າ. ໄປຄຽງຄູ່ກັບຜົນງານທີ່ຍາດມາໄດ້, ແຕ່ຍັງມີບາງດ້ານຈະໄດ້ປັບປຸງແກ້ໄຂ ເພື່ອໃຫ້ສົມຄູ່ກັບຄວາມຮຽກຮ້ອງຕ້ອງການຂອງໄລຍະໃໝ່ ດັ່ງນີ້: ການຈັດຕັ້ງເຊື່ອມຊຶມບັນດາມະຕິ, ຄຳສັ່ງຂອງຂັ້ນເທິງ ຢູ່ຮາກຖານບາງຄັ້ງຍັງ ບໍ່ທັນກັບສະພາບການ; ພະນັກງານ-ສະມາຊິກພັກບາງສະຫາຍແນວຄິດຍັງບໍ່ອຸ່ນອ່ຽນ ໄດ້ຍົກຍ້າຍໄປ ເຮັດວຽກຢູ່ບ່ອນອື່ນ; ການປະຕິບັດວຽກງານວິຊາສະເພາະ ບາງຄັ້ງຍັງມີລັກສະນະຊັກຊ້າ; ການຊີ້ນໍາອົງການຈັດຕັ້ງມະຫາຊົນ ເຫັນວ່າຍັງບໍ່ທັນມີຂະບວນການທີ່ຟົດຟື້ນ ເທົ່າທີ່ຄວນ ແລະ ການຂະຫຍາຍພັກ ແລະ ການກໍ່ສ້າງພະນັກງານ ຍັງບໍ່ທັນມີແຜນກໍ່ສ້າງລະອຽດ. ເພື່ອສືບຕໍ່ຈັດຕັ້ງປະຕິ ບັດແຜນການກໍ່ສ້າງໜ່ວຍພັກເຂັ້ມແຂງ-ຮູ້ນຳພາຮອບດ້ານ ຂອງບັນດາສະຫາຍ ໃຫ້ສຳເລັດຕາມຄາດ ໝາຍທີ່ວາງໄວ້, ກໍຄືການຜັນຂະຫຍາຍມະຕິ ກອງປະຊຸມໃຫຍ່ ຄັ້ງທີ IV ຂອງອົງຄະນະພັກກະຊວງ ໂຍທາທິການ ແລະ ຂົນສົ່ງ, ຄະນະພັກບັນດາຮາກຖານ ຕ້ອງເພີ່ມທະວີວຽກງານການເມືອງ-ແນວຄິດໃຫ້-ເລິກເຊິ່ງ-, ສຶກສາອົບຮົມພະນັກງານ-ສະມາຊິກພັກ ຢ່າງເປັນປະຈຳ, ແນໃສ່ສ້າງໃຫ້ເຂົາເຈົ້າມີທັດສະນະຫຼັກໝັ້ນການເມືອງໜັກແໜ້ນ, ມີຄຸນສົມບັດສິນທຳປະຕິວັດອັນສູງສົ່ງ, ມີສະຕິເປັນເຈົ້າການ, ມີຈັນຍາບັນ ໃນການປະຕິບັດໜ້າທີ່; ກຳໃຫ້ໄດ້ສະພາບແນວຄິດຂອງພະນັກງານ-ສະມາຊິກພັກ ແລະ ຫາວິທີແກ້ໄຂໃຫ້ທັນການ; ສືບຕໍ່ນຳພາວຽກງານວິຊາສະເພາະຂອງແຕ່ລະຮາກຖານພັກ ໃຫ້ສຳເລັດຕາມ ແຜນການ ໂດຍສະເພາະ ສືບຕໍ່ປັບປຸງພາລະບົດບາດຂອງບັນດາກົມໃຫ້ສຳເລັດ, ສືບຕໍ່ບຸກບືນສ້າງສະຖາບັນໂຍທາ ແລະ ຂົນສົ່ງ ໃຫ້ກາຍເປັນສະຖາບັນຄົ້ນຄວ້າ ຂອງຂະແໜງການ ຍທຂ, ຄຸ້ມຄອງການຈະລາຈອນທາງອາກາດໃຫ້ມີຄວາມ ປອດໄພ ແລະ ສືບຕໍ່ສຳຫຼວດ-ອອກແບບບັນດາໂຄງການໃຫ້ສຳເລັດ; ເອົາໃຈໃສ່ວຽກງານອົງການຈັດຕັ້ງມະຫາຊົນ, ເສີມຂະຫຍາຍຫົວຄິດປະດິດ ສ້າງຂອງອົງການ ຈັດຕັ້ງມະຫາຊົນ ເຂົ້າໃນການຈັດຕັ້ງຜັນຂະຫຍາຍແນວທາງ ຂອງພັກ, ແຜນພັດທະນາເສດຖະກິດ-ສັງຄົມຂອງລັດ ຢ່າງເປັນຂະບວນຟົດຟື້ນ, ເປັນເຈົ້າການສ້າງຂະບວນການວຽກດີຄົນເດັ່ນ; ເພີ່ມທະວີການສ້າງແຜນການກໍ່ສ້າງໜ່ວຍພັກເຂັ້ມແຂງ-ຮູ້ນຳພາຮອບດ້ານ ໃຫ້ເປັນແຜນລະອຽດ, ມີລະດັບຄາດໝາຍທີ່ແນ່ນອນ ແລະ ສາມາດຈັດຕັ້ງ ປະຕິບັດໄດ້ຢ່າງແທ້ຈິງ; ຖືເອົາການກໍ່ສ້າງໜ່ວຍພັກເຂັ້ມແຂງ-ຮູ້ນຳພາຮອບດ້ານ ເປັນການປັບປຸງກົມກອງຂອງຕົນ; ເອົາໃຈໃສ່ການຂະຫຍາຍພັກຕິດພັນກັບການຍົກສູງຄວາມຮັບຜິດຊອບການເມືອງ ເພື່ອເປັນກຳລັງແກ່ນສານນຳພາ ຢູ່ຂົງເຂດວຽກງານຕ່າງໆ; ເສີມຂະຫຍາຍປະຊາທິປະໄຕພາຍໃນພັກ, ປະຕິບັດລະບອບປຶກສາຫາລື ເປັນໝູ່ຄະນະ, ແບ່ງຄວາມຮັບຜິດຊອບໃຫ້ບຸກຄົນຢ່າງຈະແຈ້ງ; ເພີ່ມທະວີຄວາມສາມັກຄີພາຍໃນຄະນະພັກ ແລະ ເຊີດຊູຄວາມເປັນແບບຢ່າງນໍາໜ້າທີ່ດີຂອງສະມາຊິກພັກ ແລະ ເອົາໃຈໃສ່ບຳລຸງກໍ່ສ້າງພະນັກງານຢ່າງຮອບດ້ານ ໃຫ້ມີລະດັບຄວາມຮູ້, ຄວາມ ສາມາດທີ່ສົມຄູ່ກັບໜ້າທີ່ວຽກງານ ທີ່ນັບມື້ນັບຫັນເປັນທັນສະໄໝ.